Хто на Мастоўшчыне не ведаю гісторыю кахання Яна і Цэцыліі, што была мастацкі апрацавана Элізай Ажэшка ў яе рамане “Над Нёманам”?! Мясцовая легенда сведчыць, што маладыя людзі калісьці даўным­даўно з’явіліся ў нашай мясцовасці, на беразе Нёмана, сышоўшы ад людскіх вачэй, але не скарыўшыся абставінам і волі людзей, што хацелі разлучыць закаханых. Прыгожыя, моцныя, верныя, руплівыя -- ­­ сапраўдныя волаты, што адваявалі ў леса і дзікага звера гэтую зямлю. Нездарма месца, дзе яны жылі, пазней сталі называць Багатырэвічамі, а помнік на іх магіле – помнікам каханню. Дарэчы, ён уключаны ў шматлікія турыстычныя маршруты, што пралягаюць праз Мастоўшчыну. Наведваюць гэтае месца не толькі беларусы, але і замежныя госці.